alexandrainst/scandi-wiki huggingface dataset:
Wiradech Kothny

Wiradech Kothny (født 10. mai 1979) er en tysk-thailandsk, profesjonell fekter, som fekter i klassen sabel. Han representerte Tyskland under Sommer-OL 2000 i Sydney, der han tok to bronsemedaljer. Han representerte deretter Thailand under Sommer-OL 2004 og 2008.

Eksterne lenker 
 

Thailandske fektere
Tyske fektere
Olympiske bronsemedaljevinnere for Tyskland
Medaljevinnere under Sommer-OL 2000
Deltakere for Tyskland under Sommer-OL 2000
Fektere under Sommer-OL 2000
Deltakere for Thailand under Sommer-OL 2004
Fektere under Sommer-OL 2004
Deltakere for Thailand under Sommer-OL 2008
Fektere under Sommer-OL 2008
Fødsler i 1979
Olympiske medaljevinnere i fekting
Kumul (Kumul)

Hami, på uigursk: Kumul (kinesisk: 哈密; pinyin: Hāmì; uighursk: قۇمۇل / Kumul) er et byfylke i prefekturet Kumul i den autonome region Xinjiang i Folkerepublikken Kina.

Befolkningen var på  innbyggere i 1999, med selve småbyen Hami på  innbyggere i 2007.

Området er kjent i Kina for sine meloner.

Navn 
Staden heter Qumul eller Qomul på uigursk. 

Et av de eldste belagte kinesiske navnene er Kūnmò 昆莫. I dokumenter fra Handynastiet ble byen kalt Yīwú 伊吾 eller Yīwúlú 伊吾卢, under Tangdynastiet ble den kalt Yīzhōu 伊州; under Yuandynastiet transkriberte man det mongolske navnet for stedet, Qamil, til kinesisk som Hāmìlì 哈密力. Fra Mingdynastiet og fremover er Qumul kjent som Hāmì 哈密.

Den portugisiske jesuitten Bento de Góis gav informasjon til sin italienske medbror pater Matteo Ricci som i 1605 nedtegnet navnet som Camul.

Kulturminner
En rekke arkeologiske funnsted innen byfylket Kumul ble i 2001 og 2006 oppført på Folkerepublikken Kinas liste over kulturminner: 
 De buddhistiske klosterruiner i Baiyanggou (Baiyanggou Fosi yizhi) 
 Yanbulaq-gravene (bronsealderen, tidlig jernalder) (Yanbulake gumuqun)
 Wubao-gravene (bronsealderen) (Wubao muqun) 
 Gravene til Hamis muslimske konger (Hami Hui wangmu)

Referanser

Eksterne lenker 
 Lokalregjeringens hjemmesider 
 Les tombeaux des rois musulmans de Hami (Kumul)
 Bykart
 Wubao cemetery 
 Hami Innenstadt, Tianshan Beilu-Straße

Byfylker i Xinjiang
Silkeveien
Telma Monteiro

Telma Alexandra Pinto Monteiro (født 27. desember 1985) er en portugisisk judoka som konkurrerer i klasse 52 kilo. Hun representerte Portugal under Sommer-OL 2008, der hun ble slått ut i andre runde.

Monteiro var flaggbærer under åpningen av Sommer-OL i London i 2012.

Under Sommer-OL 2020 i Tokyo som ble arrangert i 2021, ble hun utslått i åttendelsfinalen.

Referanser

Eksterne lenker 
 

Portugisiske judoka
Olympiske bronsemedaljevinnere for Portugal
Deltakere for Portugal under Sommer-OL 2004
Judoka under Sommer-OL 2004
Deltakere for Portugal under Sommer-OL 2008
Judoka under Sommer-OL 2008
Deltakere for Portugal under Sommer-OL 2012
Judoka under Sommer-OL 2012
Medaljevinnere under Sommer-OL 2016
Deltakere for Portugal under Sommer-OL 2016
Judoka under Sommer-OL 2016
Deltakere for Portugal under Sommer-OL 2020
Judoka under Sommer-OL 2020
Fødsler i 1985
Olympiske medaljevinnere i judo
Barbara Harel

Barbara Harel (født 5. mai 1977) er en fransk judoka som konkurrerer i klasse 57 kilo. Hun representerte Frankrike under Sommer-OL 2008, der hun røk ut i omspillet.

Eksterne lenker 
 

Franske judoka
Deltakere for Frankrike under Sommer-OL 2000
Judoka under Sommer-OL 2000
Deltakere for Frankrike under Sommer-OL 2004
Judoka under Sommer-OL 2004
Deltakere for Frankrike under Sommer-OL 2008
Judoka under Sommer-OL 2008
Fødsler i 1977
Srđan Mrvaljević

Srđan Mrvaljević (serbisk: Срђан Мрваљевић; født 16. mai 1984) er en montenegrinsk judoka som konkurrerer i klasse 81 kilo. Han representerte Montenegro under Sommer-OL 2008, der han røk ut i omspillet. Mrvaljević var flaggbærer under åpningen av Sommer-OL i London i 2012.

Referanser

Eksterne lenker 
 

Montenegrinske judoka
Deltakere for Montenegro under Sommer-OL 2008
Judoka under Sommer-OL 2008
Deltakere for Montenegro under Sommer-OL 2012
Judoka under Sommer-OL 2012
Deltakere for Montenegro under Sommer-OL 2016
Judoka under Sommer-OL 2016
Fødsler i 1984
Goolwa (Sør-Australia)

Goolwa er et sted i Sør-Australia. Stedet ligger ved utløpet av Murrayelven omtrent 100 kilometer sør for delstatshovedstaden Adelaide. I 2006 hadde Goolwa nesten 6000 innbyggere.

I mars 2007 ble Goolwa erklært som en Cittaslow-by som den første stedet utenfor Europa.

Historie
Før 1837 ble området vurdert som kolonihovedstad for Sør-Australia og i 1839-40 ble stedet målt opp for det formålet. Men de ustabile farvannene rundt elveoset til Murray gjorde stedet uegnet som havn. 

Byer i Sør-Australia
Byer ved Murray
Ida Larmo

Ida Kristine Larmo (født 18. juli 1981) er en norsk illustratør, tegneserieskaper og grafisk designer.

Ida Larmo har en bachelor i visuell kommunikasjon fra Kunsthøgskolen i Oslo. Hun vant tredjeplass i VGs tegneseriekonkurranse i 2009 med enruters-serien «Spesielt» som hun selv betegnet som «full av sarkasme og mild ondskap.» Hun hadde da også striper gående i Romerikes Blad og Bilmagasinet. De skarpe hverdagsbetraktningene i «Spesielt» går også fast tegneserieheftet Rutetid. Larmo har ellers blitt publisert i Pondus, Lunch og Rocky og har blant annet illustrert flere barnebøker av Linn T. Sunne, Arne Svingen, Tiimo Parvela (Ella-serien). 

I 2016 debuterte hun med barneboken «Putekrigen». I 2016 kom hun på 2.plass i Dagbladets tegneseriekonkurranse med serien Værbitt som ble publisert i Dagbladet fra august til desember 2017. Hun ga ut tegneseriedagboka Bow & Arrow i 2019.

Ida Larmo bor og arbeider i Kabelvåg. 

Ida Larmo har vært gjest ved på Raptus - Bergen Internationale Tegneseriefestival, i 2013.

Intervju/forlagsliv, 

Intervju/Empirix.

Nettside

Bibliografi 
 Putekrigen – billedbok, Cappelen Damm (2016)
 Bow & arrow – tegneseriedagbok, Cappelen Damm (2019)
 Rigel : urettens ekko – dokumentarisk tegneserie, Strand forlag (2022)

Referanser

Eksterne lenker 

 Illustratørblogg med bildeeksempler
 Blogg for «Spesielt»

Norske illustratører
Norske tegneserieskapere
Personer fra Aurskog-Høland kommune
Danske Invest

Danske Invest Asset Management AS (stiftet 30. april 1990 som Fokus Forvaltning AS) er et norsk fondsforvaltningsselskap som eies av Danske Bank Norge.

Danske Invest er en av de største forvaltningsselskapene i Norden med rundt 430 milliarder kroner under forvaltning. Det tilbys mer enn 300 fond i Norden, Baltikum, Irland, Tyskland og Luxembourg.

De enkelte fondene investerer innenfor spesifikke regioner som for eksempel europeiske aksjer eller norske renter. Fondene distribueres via Danske Bank og andre utvalgte banker og finansinstitusjoner.

Selskapet tilbyr et bredt spekter av fond, som blant annet inkluderer europeiske og amerikanske aksjer, aksjer på fremvoksende markeder, statsobligasjoner, virksomhetsobligasjoner og høyrenteobligasjoner. 

Tre år på rad (2009, 2010, 2011) har Danske Invest mottatt flere utmerkelser fra det uavhengige analyseselskapet Morningstar, inkludert prisen for beste forvalter av aksjer.

Eksterne lenker 
 

Danske Bank
Norske fondsforvaltere
Ya’akov Yosef

Ya'akov Yosef (født 18. oktober 1946 i Egypt, død 12. april 2013) var en israelsk rabbiner og politiker som var medlem av Knesset mellom 1984 og 1988. Yosef var den andre sønnen til Ovadia Yosef, som også var en fremstående rabbiner. I 1980 ble han medlem av partiet Shas som ble grunnlagt av hans far, og han representerte dette partiet i bystyret i Jerusalem mellom 1983 og 1984. I 1984 ble han valgt inn i det israelske Knesset.

Referanser 

Israelske politikere
Charles Rocket

Charles Rocket (født 24. august 1949, død 7. oktober 2005) var en amerikansk skuespiller med flere opptredener på film og TV.

Rocket hadde en sønn med sin kone Beth. De giftet seg om bord på slagskipet USS Massachusetts som for anledningen lå forankret i Fall River, Massachusetts. Rocket hadde hyppige gjeste-opptredener i forskjellige TV-serier som f.eks. Quantum Leap, Wings og Kongen av Queens. Han hadde rollen som en morder i TV-serien Law & Order: Criminal Intent. Han har også lånt stemmen sin til det populære videospillet Star Wars: Starfighter, Star Wars: Jedi Starfighter, Descent 3 og Age of Mythology. 

Han er kjent for hans opptredener på Saturday Night Live, så vel som for hans opptredener som skurken Nicholas André i filmen dum og dummere. Hans siste filmrolle var i 2003 med filmen Shade. Rocket ble funnet død på et jorde i nærheten av hans hjem i Connecticut den 7. oktober 2005. Obduksjonen fastslo at det trolig var snakk om et selvmord. Rocket ble kremert og hans aske ble senere spredt.

I 1990 hadde han en mindre rolle i Danser med ulver med Kevin Costner i hovedrollen. I 1994 opptrådte han i komedien Dum og dummere, med Jim Carrey og Jeff Daniels i hovedrollene. I 1997 fikk han en rolle i actionfilmen Murder at 1600.

Referanser

Eksterne lenker 
 

Skuespillere fra USA
Fødsler i 1949
Dødsfall i 2005
Apostelen Simon seloten

Simon seloten, også kalt Simon Kananaios, var en av Jesu apostler. 

Simon nevnes med dette navnet i Matteusevangeliet 10:4, Markusevangeliet 3:18, Lukasevangeliet 6:15, og Apostlenes gjerninger 1:13. Det har blitt gjengitt med både seloten, ivreren og kananaios. Disse ordene har stort sett samme betydning. Tilnavnet kan forstås som at han hadde hatt tilknytning til selotene, men det kan også simpelthen bety at han var ivrig i religiøs henseende. 

Hans helgendag er 28. oktober i vesten, mens de orientalske og ortodokse kirkene feirer ham 10. mai.

Bibelske personer
Nytestamentlige helgener
Jakob den yngre

Jakob den yngre (gresk: Ἰάκωβος, Iakōbos; hebraisk: יעקב בן חלפי‎ Ya'akov ben Halfay), sønn av Alfeus eller Alfaios, var en av Jesu apostler. Han døde kanskje en gang rundt 62 e.Kr. Det er flere tidlige kristne ved navn Jakob som omtales i Det nye testamente, minst tre og kanskje så mange som åtte. Han betraktes ikke som identisk med Jakob den rettferdige, Jesus’ bror, en viktig kirkeleder. Heller ikke med Jakob den eldre, sønn av Sebedeus, en annen av apostlene. Av den grunn omtales Jakob, sønn av Alfaios, som Jakob den yngre eller den mindre (gresk: Ἰάκωβος ὁ μίκρος Iakōbos ho mikros). 

Jakob den yngre opptrer kun fire ganger i Det nye testamente, hver gang i en liste sammen med de tolv apostlene. Helligdagen til Jakob den yngre er 3. mai i den romersk-katolske kirke, 1. mai i Den anglikanske kirke, og 9. oktober i Den ortodokse kirke.

Referanser 

Bibelske personer
Amaury Duval

Eugène Emmanuel Amaury-Duval (født 16. april 1808 i Montrouge, død 25. desember 1885 i Paris) var en fransk kunstmaler. Han var elev av Jean Auguste Dominique Ingres.  Amaury-Duval har laget flere selvbiografiske arbeider som regnes for å ha stort kunsthistorisk verd.

Liv og virke

Bakgrunn 
Eugène Emmanuel Amaury-Duvals fra diplomaten, historikeren og arkeologen Charles Alexandre Amaury Pineux, kalt Amaury Duval (1760–1838), hvis bror – hans onkel – var den franske dramatiker Alexandre Duval (1767–1842).

Kunstner 
Han var fra 1825 elev under den franske maler Jean Auguste Dominique Ingres. 

Amaury-Duval kunne i 1829 delta som tegner på Expédition de Morée på den greske revolusjons tid, og tegnet skisser fra Peloponnes. En Grand Tour førte ham 1834–36 til Italia, særlig til Firenze, Roma og Napoli, og der studerte han renessanses kunst. I Roma ttrakk han igjen sin gamle lærer Ingres, som fra 1835 til 1841 var direktør for Académie de France i Roma. 

Amaury Duval debuterte i 1833 med noen bilder på Parisersalongen. I den påfølgende periode utstilte han regelmessig portretter og historiemalerier. Han ble fremfor alt kjent med Venus' fødsel (La Naissance de Venus) i 1863, da dette bildet var blant de tre med samme temavalg som ble utvalgt av juryen (de andre to var malt av Alexandre Cabanel og Paul Baudry). 

Amaury-Duval malte mange religiøse bilder og portretter, og arbeidet for noen kirker i Paris. Blant hans historiskalerier er de mest betydelige freskene i St.-Philomene-kapellet i Saint-Merry (1840–1844), i Mariakapellet i St-Germain-l’Auxerrois (1844−1846) og maleriene utført fra 1849 til 1856 i kirken St. Germain i Saint-Germain-en-Laye nordvest for Paris. Maleriene i slottet Linières (Vendée) gikk tapt da hele bygningen ble ødelagt i 1912. 

I 1845 ble han ridder og i 1865 offiser i Æreslegionen.

Hans billeder er i dag utstilt i Paris (i Musée d’Orsay, Musée Carnavalet og i Louvre), i slottet i Versailles, i Compiègnes, i Montauban, Rennes, Rouen, Lille, Dijon og i Autun.

Referanser

Litteratur 
 Hermann Alexander Müller: Biographisches Künstler-Lexikon. Verlag des Bibliographischen Instituts, Leipzig 1882
 Claude Keisch o.a. (utg.): Von Courbet bis Cézanne – Französische Malerei 1848–1886. Ausstellungskatalog. Nationalgalerie, Berlin 1982, S. 78–79

Franske malere
Personer fra Montrouge
Uche Eucharia

Ngozi Eucharia Uche (født 16. juni 1973 i Mbaise, Nigeria) er en tidligere fotballspiller og landslagssjef for Nigerias kvinnelandslag i fotball. Uche vokste opp i Owerri, Nigeria.

Oppvekst 
Uche er den eldste av fem søsken, og hun vokste opp i et middelklasse familie. Hun gikk på Egbu Jentenes ungdomsskole Owerri før hun begynte på Delta State Universitetet. Mens hun gikk på ungdomsskolen, begynte Uche å spille fotball. Senere ble hun tatt opp til landslaget, og hun ble også den første kvinnelige trener for Nigerias kvinnelandslag i fotball.

Referanser 

Nigerianske fotballspillere
Nigerianske fotballtrenere
Personer fra Imo State
Personer fra Owerri
Fødsler i 1973
Vito Cascio Ferro

Vito Cascio Ferro (født 22. januar 1862 i Palermo, død 1943), også kjent som Don Vito, var et fremtredende medlem av den sicilianske mafiaen. Han drev også en omfattende mafiavirksomhet i USA. 

Ferro ankom New York fra Sicilia med båt i september 1901. I over 20 år var han bosatt i New York der han arbeidet som importør av mat, hovedsakelig frukt og grønnsaker. Han bodde også en kortere periode i New Orleans, før han den 21. mai 1902 ble arrestert i forbindelse med en omfattende pengeforfalskningssak i New Jersey. Ferro anses å være hovedmannen bak drapet på politimannen Joseph Petrosino som ble skutt og drept den 12. mars 1909. 

Ferros liv er full av myter og mystikk. Han ble en levende legende og legendestatusen er delvis ansvarlig for å skape bildet av en galant gentleman og mafiaboss. Ferro ble arrestert cirka 70 ganger og ble alltid frikjent før han ble dømt til livsvarig fengsel, den 27. juni 1930 for mord. Han satt fengslet frem til han døde. Den nøyaktige dødsårsaken er fremdeles ukjent.  Den vanligste beretningen om hans død er at han døde av naturlige årsaker i 1945 som innsatt ved et fengsel i Palermo. En annen historie sier imidlertid at han døde under et alliert bombardement av et fengsel i 1942 eller 1943.

Referanser

Litteratur 
 Giuseppe Carlo Marino:I Padrini, Rom 2001, Verlag Newton & Compton
 Arrigo Petacco: Joe Petrosino. L'uomo che sfidò per primo la mafia. Mondadori 2001, ISBN 88-04-49390-9

Cosa nostra
Italiensk mafiosi
Personer fra Palermo
Personer dømt for drap
Dødsfall under fengselsopphold
Salvatore Maranzano

Salvatore Maranzano (født 31. juli 1886 på Sicilia, død 10. september 1931) var medlem av Cosa Nostra på Sicilia og drev omfattende organisert kriminalitet i USA. Han ble myrdet i september 1931, i en alder av 45 år.

Maranzano emigrerte til USA i 1925 og slo seg ned i Brooklyn. Mens han bygde opp en legitim virksomhet som eiendomsmegler, opprettholdt han også ulovlig produksjon og salg av brennevin. Maranzano var lenge den mektigste gangsteren i New York. Han var utspekulert, men dårlig likt på grunn av hans arrogante behandling av sine underordnede. Han sammenlignet ofte sin mafia-virksomhet til Romerriket, og forsøkte å modellere sin kriminelle organisasjon etter Cæsars militære kommandokjede.

Referanser 

Italiensk mafiosi
Cosa nostra
Personer fra provinsen Trapani
Italiensk-amerikansk mafia
Italienske drapsofre
Migranter til USA
Mimix i box

Mimix i box er en samleboks med Mimix, utgitt i 2003.

Plater
California Blue
De nære ting
Jukebox

Musikkalbum fra 2003
Mimix-album
Norske samlealbum
Det sentrale musikkonservatorium i Beijing

Det sentrale musikkonservatorium i Beijing (forenklet kinesisk: 中央音乐学院; tradisjonell kinesisk : 中央音樂學院; pinyin: Zhōngyāng yīnyuè xuéyuàn) eller Det nasjonale musikkonservatorium, grunnlagt i Beijing i 1950, er den fremste skole for klassisk musikk i Folkerepublikken Kina.

Den ble opprettet primært for vestlig klassisk musikk men underviser også i tradisjonell og klassisk kinesisk musikk.

Det må ikke forveksles med Kinas musikkonservatorium (opprettet 1964), likeså i Beijing, som er dedisert utelukkende til den klassiske kinesiske musikk og kinesiske instrumenter.

Kjente studenter
Chen Yi
Gong-Qian Yang
Liu Shikun
Lang Lang
Liang Wang
Sa Ding Ding
Tan Dun
Xiaoyong Chen
Ju Jin
Xu Ke
Ye Xiaogang
Yuja Wang
Zhang Dingyuan
Zhou Long

Eksterne lenker
 

Universiteter i Beijing
Kinesisk musikk
Musikkinstitusjoner
Utdanningsinstitusjoner etablert i 1950
1950 i Asia
Frida Amundsen

Frida Waage Amundsen (født 9. september 1992) er en sanger og låtskriver fra Vaksdal, men bor i dag i London.

Høsten 2009 signerte hun platekontrakt med EMI, debutalbumet ble utgitt i 2012. Debutsingelen «Closer» ble utgitt 20. mai 2011. En måned senere havnet den på spillelistene til de fleste radiostasjoner i Norge, og ble liggende i flere uker.  Låten ble skrevet og produsert av Lars K. Hustoft (Crystal Air Music) og Yngve Høyland. Frida Amundsen har etter dette klatret på hitlistene i Tyskland, Italia, Østerrike, Sveits, Sverige og Danmark.

Diskografi
September Blue (2012)

Referanser

Norske sangere
Personer fra Vaksdal kommune
Fødsler i 1992
Gullars … og barndommen fortsetter

Gullars ... og barndommen fortsetter er et musikkalbum med musikken fra Gullars, utgitt i 2004. Albumet inneholder også en DVD med tre episoder, sanger og ekstra materiale

Sporliste

 «Gullars», Gullars
 «Indigo, Indigo», Kine Kringstad, Kaja Kringstad og Therese Thorsen
 «Jada, gullars», DJ. Barabass
 «Utenpå og inni med», Gullars og Indigo
 «Hvis jeg turde fly», Gullars
 «Redd», Ephemera
 «Røde hunder», med Trond-Viggo Torgersen
 «Domino», Spetakkel
 «Regnværssky i halsen», Walk
 «Godt humør», Gullars, Mathea og Emilie
 «Ertekoppen», Erik Røe
 «Det klarer eg sjøl», Gullars
 «Min egen bror», Gullars
 «To ensomme cowboys», Sgt. Petter og Gullars
 «Midt på natten», Olav Dale
 «Natta' Gullars», Yvonne Algrøy og Morten Færestrand

Musikkalbum fra 2004
Norske musikkalbum
Musikkvideoer og DVD-er
Liu Sola

Liu Sola (kinesisk: 刘索拉, pinyin: Liú Suǒlā; født i 1955 i Beijing i Folkerepublikken Kina) er en kinesisk komponist, forfatter og vokalist.

Virke 
Hun har arbeidet med blant andre James Blood Ulmer, Jerome Bailey, Wu Man, Henry Threadgill, Umar Bin Hassan og Bill Laswell.

Hun er influert av kinesisk folkemusikk, skjønt hun har også studert opera og vært påvirket av Otis Redding og Aretha Franklin og spilt blues med amerikanske  bluesmuskere. I midten av 1980-årene dannet hun et kvinneband influert av psykedelisk Pink Floyd-musikk, og i 1988 dannet hun et reggae-band. I september 2001 grunnla hun New Folk Big Band i Kina.

Bibliografi

Noveller 
 Ni Bie Wu Xuanze 你别无选择 (Du har ikke noe valg) (1985)
 Blue Sky Green Sea (1985)
 In Search of the King Of Singers (1986)

Romaner 
 Chaos And All (1989)
 大继家的小故事 Den korte historie om den store Ji-familien (2000)
 女贞汤 Kvinnelig renhetssuppe （2003）
 LA  GRANDE  ÎLE  DES (TORTUES  –  COCHONS)

Skuespill 
 Fantasy of the Red Queen （2006）

Diskografi 
 《蓝调在东方》 （Blues in the East，1994）
 《中国拼贴》 （China Collage，1996, med Wu Man）
 《缠》 （Haunts，1998)
 《六月雪》 （June Snow，1999）
 《春雪图》 （Spring Snowfall，2000）
 《隐现》 （Apparitions，2000）

Referanser

Eksterne lenker 
 LiuSola.com
 Harris, Craig (2008). [ "Liu Sola biography"], AllMusic.
 AdventureDivas.com: Liu Sola
 BeijingScene.com: Red China Blues Woman by Pan Keyin
 AsiaSource.org: Singing the Chinese Blues: An Interview with Liu Sola by Michelle Caswell

Personer fra Beijing
Kinesiske sangere
Kinesiske forfattere
Kinesiske komponister
Fødsler i 1955
FC Viktoria Plzeň

FC Viktoria Plzeň er en tsjekkisk fotballklubb fra byen Plzeň (vest i Tsjekkia), som spiller i den øverste fotballigaen, Fortuna liga. Klubben ble grunnlagt i 1911 og spiller sine hjemmekamper på Doosan Arena.

Viktoria Plzeň ble tsjekkisk seriemester for første gang sesongen 2010–11.

Spillerstall 
Oppdatert 22. april 2022.

Utlånte spillere

Referanser

Eksterne lenker 
 

Fotballag i Tsjekkia
Fotballag etablert i 1911
Martin Scott

Martin "Jimmy" Scott (født 15. februar 1986 i Livingston, Skottland) er en skotsk fotballspiller, som for tiden spiller for Hibernian i Skotsk Premier League. Scott har også representert Skottland på U21-nivå.

Scott begynte sin karriere med den lokale klubben i hjembyen, Livingston. Han forlot Livingston sommeren 2006, etter at klubben rykket ned fra Skotsk Premier League. Scott signerte så for Ross County. Han scoret det andre målet for Ross County i semifinaleseieren i den skotske FA-cupen over Celtic på Hampden Park den 10. april 2010.

BBC Sport rapporterte den 24. januar 2011 at Hibernian hadde gjort en avtale om overgang på omtrent £80.000 med Ross County for å signere Scott. Avtalen ble bekreftet neste dag. Scott har slitt noe med å tilrive seg fast plass på Hibernians midtbane.

Referanser

Eksterne lenker 
 

Skotske fotballspillere
Fotballspillere for Livingston FC
Fotballspillere for Ross County FC
Fotballspillere for Hibernian FC
Personer fra West Lothian
Fødsler i 1986
Fredrik Midtsjø

Fredrik Midtsjø (født 11. august 1993) er en norsk fotballspiller som spiller for den tyrkiske klubben .

Karriere

Rosenborg
Midtsjø kom fra  til Rosenborgs utviklingsavdeling i november 2007, og fikk sin debut for Rosenborg i cupen mot nettopp Stjørdals-Blink i NM i fotball for herrer 2010. Han fikk sin Tippeligadebut mot . Debuten i Europacup kom i første kvalifiseringskamp til Mesterligaen 2011/2012 mot islandske Breiðablik.

Den 28. august 2011 skrev Midtsjø under sin første A-lagskontrakt med Rosenborg. Han scoret sitt første seriemål på et langskudd mot  i 2011.

Den 7. mai 2015 skrev han ny kontrakt ut 2018 med Rosenborg.

I sesongen 2015 var han med å vinne både Tippeligaen og Cupfinalen.

Den 29. juni 2016 skrev han ny kontrakt ut 2020 med Rosenborg.

I sesongen 2016 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

Den 24. august 2017 spilte han foreløpig sin siste kamp for Rosenborg mot Ajax da Rosenborg gikk videre til Europaligaen.
 
Fra 2010 til 2017 spilte han 148 offisielle kamper og scoret 21 mål for Rosenborg. 96 seriekamper og 12 mål, 24 kamper og 1 mål i kvalifisering til E-cup, 23 kamper og 8 mål i cupen og 5 kamper i Europaligaen.

AZ Alkmaar
Den 26. august 2017 skrev han under en fem-årskontrakt med nederlandske AZ Alkmaar.

Galatasaray 
Den 2. august 2022 signert han for den tyrkiske klubben Galatasaray.

Landslaget 
Den 15. mars 2016 ble han for første gang tatt ut i troppen til dobbeltkampene mot Estland (24. mars) og Finland (29. mars). 24. mars 2016 fikk han sin første landskamp for  mot .

Den 12. november 2022 ga han seg på landslaget.

Referanser

Eksterne lenker 
 
 Profil på RBK.no
 Offisiell statistikk for Rosenborg Ballklub Fredrik Midtsjø

Norske fotballspillere
Norske landslagsspillere i fotball for herrer
Norgesmestere i fotball
Fotballspillere for IL Stjørdals-Blink
Fotballspillere for Rosenborg BK
Fotballspillere for Ranheim Fotball
Fotballspillere for Sandnes Ulf
Fotballspillere for AZ Alkmaar
Fotballspillere for Galatasaray SK
Norske fotballspillere i Nederland
Norske fotballspillere i Tyrkia
Personer fra Stjørdal kommune
Fødsler i 1993